Dagens Side 9 pige er ligesom alle vores piger; smuk, eventyrlysten og livsglad. Og alligevel er hun lidt anderledes. Hun har nemlig mistet noget, som vi alle, kvinder som mænd, sætter uendelig stor pris på. Vi bringer Louises flotte billede for at gøre opmærksom på en vigtig sag: kampen mod kræft – og særligt brystkræft.

- Jeg synes, det er super sejt at Ekstra Bladet tør at vise en der ikke har nogle bryster, og vise at man kan sagtens være pæn og have et glimt i øjet, selvom man ikke har en stor barm. Jeg stiller mig frem fordi det er sådan jeg ser ud nu, og det er sådan jeg skal leve.

Hvert år finder 4.686 danske kvinder en kræftknude i deres bryst. Et tal, der vil fortsætte med at stige, men hvor dødeligheden heldigvis falder takket være screenings og forbedret behandling. En behandling der bl.a. gøres muligt med hjælp fra støtte og donationer fra almindelige danskere. Læs vores fulde interview med Louise på ekstrabladet.dk. Velkommen til virkeligheden.